CELEX: 62008CA0314
Language: et
Date: 2009-11-19 00:00:00
Title: Kohtuasi C-314/08: Euroopa Kohtu (kolmas koda) 19. novembri 2009 . aasta otsus (Wojewódzki Sąd Administracyjny w Poznaniu (Poola Vabariik) eelotsusetaotlus) — Krzysztof Filipiak versus Dyrektor Izby Skarbowej w Poznaniu (Tulumaksu käsitlevad õigusaktid — Õigus arvata maksustatavast tulust maha sotsiaalkindlustusmaksed — Õigus arvata maksust maha tasutud ravikindlustusmaksed — Muus liikmesriigis kui maksustamiskoha liikmesriigis tasutud maksete mahaarvamise välistamine — Kooskõla EÜ artiklitega 43 ja 49 — Siseriikliku põhiseaduslikkuse järelevalve kohtu otsus — Siseriiklike õigusnormide vastuolu põhiseadusega — Nimetatud sätete kehtivuse kaotamise hetke edasilükkamine — Ühenduse õiguse ülimuslikkus — Mõju eelotsusetaotluse esitanud kohtule)

30.1.2010   
            
            
               ET
            
            
               Euroopa Liidu Teataja
            
            
               C 24/9
            
         Euroopa Kohtu (kolmas koda) 19. novembri 2009. aasta otsus (Wojewódzki Sąd Administracyjny w Poznaniu (Poola Vabariik) eelotsusetaotlus) — Krzysztof Filipiak versus Dyrektor Izby Skarbowej w Poznaniu
   (Kohtuasi C-314/08) (1)
   
   (Tulumaksu käsitlevad õigusaktid - Õigus arvata maksustatavast tulust maha sotsiaalkindlustusmaksed - Õigus arvata maksust maha tasutud ravikindlustusmaksed - Muus liikmesriigis kui maksustamiskoha liikmesriigis tasutud maksete mahaarvamise välistamine - Kooskõla EÜ artiklitega 43 ja 49 - Siseriikliku põhiseaduslikkuse järelevalve kohtu otsus - Siseriiklike õigusnormide vastuolu põhiseadusega - Nimetatud sätete kehtivuse kaotamise hetke edasilükkamine - Ühenduse õiguse ülimuslikkus - Mõju eelotsusetaotluse esitanud kohtule)
   2010/C 24/14
   Kohtumenetluse keel: poola
   
      Eelotsusetaotluse esitanud kohus
   
   Wojewódzki Sąd Administracyjny w Poznaniu
   
      Põhikohtuasja pooled
   
   
      Hageja: Krzysztof Filipiak
   
      Kostja: Dyrektor Izby Skarbowej w Poznaniu
   
      Kohtuasja ese
   
   Eelotsusetaotlus — Wojewódzki Sąd Administracyjny — EÜ asutamislepingu artiklite 10 ja 43 tõlgendamine — Tulumaksu puudutavad siseriiklikud õigusnormid, mis piiravad maksu arvutamise aluseks olevast maksustatavast tulust kohustuslike sotsiaalkindlustusmaksete mahaarvamist ning tulumaksust kohustuslike ravikindlustusmaksete mahaarvamist nende maksetega, mis tasuti asjaomases liikmesriigis
   
      Resolutsioon
   
   
               1.
            
            
               EÜ artiklitega 43 ja 49 on vastuolus siseriiklikud õigusnormid, mille alusel on residendist maksumaksjal õigus esiteks maksuaastal tasutud sotsiaalkindlustusmaksete mahaarvamisele maksustatavast tulust ja teiseks sellel maksuaastal tasutud ravikindlustusmaksete mahaarvamisele tasumisele kuuluvast tulumaksust üksnes sel juhul, kui need maksed on tasutud maksustamiskoha liikmesriigis, samas kui neid maksusoodustusi ei kohaldata, kui maksed on tasutud mõnes teises liikmesriigis, ja see on nii isegi siis, kui neid makseid ei ole viimati nimetatud liikmesriigis maha arvatud.
            
         
               2.
            
            
               Sellistel asjaoludel tuleneb ühenduse õiguse ülimuslikkusest siseriikliku kohtu kohustus kohaldada ühenduse õigust ja jätta kohaldamata sellega vastuolus olevad siseriiklikud sätted, sõltumata siseriikliku põhiseaduslikkuse järelevalve kohtu otsusest, millega samade, põhiseadusevastaseks tunnistatud õigusnormide kehtivuse kaotamise hetk on edasi lükatud.
            
         
      (1)  ELT C 247, 27.9.2008.